TOƁERE 7
Ko honno pottital amen ngal woniri ?
Ka teeminannde aranere, ka pottital almasiiyaaɓe ɓen hari ko juulugol, jannga Deftere Allah nden, sifagol ko janngaa kon e jaarugol (1 Korenti 14:26). Ko sifa ɗun feƴƴata ka pottital amen.
Ko Deftere Allah nden men janngata. Ka lannitoode yontere, moftal kala mooɓondirey fii janngugol Deftere Allah nden e heɗagol waaju e nder minitaaji 30 ko wallata men e oo saa’i ɗoo. Mo kala janngay ka Deftere mun. Si waaju ngun gasi, men waɗay jannde deftere “ Suudu Aynirdu ” fii leere gooto. Ko e nder ɗun, mo kala ka moftal sifotoo ko o janngi kon. Nden jannde wallay men no men ɗoftora sariyaaji Allah ɗin. Nden deftere no janngeede e mofte ɓuruɗe 110000 e nder aduna on fow.
Jannde fii jannugol. Meɗen yaha kadi ka Fottirde amen kiikiiɗe e nder yontere nden fii janngugol. Nden jannde no sennditaa e pecce tati. E nder minitaaji 30, men waɗay jannde Deftere Allah nden ka moftal, men waɗa lanndagol e jaabagol fii no men ɓurtira faamude Daaluyee Allah on. Ko jokkiti ɗun, ko Duɗal waajotooɓe e nder minitaaji 30. Ɗun fuɗɗorto yewtere e hoore ko men janngunoo kon ka nder Deftere Allah ka suudu. Ontuma, ɓee winndiiɓe ka duɗal janngay ko ɓe jonnanoo kon. Waajotooɗo goo wallitoto men fii janngugol e yewtugol moƴƴa (1 Timotee 4:13). Ka lannitoode e nder minitaaji 30, ka pottital waajotooɓe, waaju hollay men honno men jannirta Deftere Allah nden.
Si on ari ka pottital amen, jannde ko men wona e janneede kon ŋalɗiney on. — Isaaya 54:13, TMN.
Ko honɗun nanoton ka pottital Seedeeɓe Yahuwah ɓen ?
Ko e pottital amen honngal faalaɗon taweede ?
Ɓeydee janngugol
POTTITAL
Ko honɗun feƴƴata ka Fottirde Seedeeɓe Yahuwah ɓen ?
Naatee ndaaron e yi’anon hoore mon.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn